Γεώργιος Ζερβίνης

Ο Γεώργιος Ζερβίνης (Τήνος 1902 - Χαβάη 1980)Καθημερινή, άρθρο : Η ιστορία της πάλης ζωντανεύει ξανά..., της Σπυριδούλας Σπανέα, 12 Δεκεμβρίου 2015, ανακτήθηκε 2 Φεβρουαρίου 2018 ), ήταν αθλητής της ελληνορωμαϊκής πάλης με συμμετοχή σε τρεις Ολυμπιάδες ενώ διακρίθηκε και σε άλλα αθλήματα όπως οι καταδύσεις.

Γεννήθηκε το 1902 στην Τήνο ενώ καταγόταν από τον Φυροπόταμο Μήλου, στην Τήνο ο πατέρας του εργαζόταν στην κατασκευή του λιμένα. Το 1904 η οικογένεια επέστρεψε στη Μήλο και πριν το 1920 βρέθηκε στην Αθήνα όταν πέθανε ο πατέρας του, εκεί εργαζόταν ως βιβλιοδέτης. Το 1980 κι ενώ βρισκόταν ως συνοδός της ελληνικής εθνικής ομάδας Άρσης βαρών στη Χαβάη πέθανε από καρδιακή προσβολή.

 Καριέρα στην πάλη 
Έγινε αθλητής πάλης του Πανελλήνιου Γυμναστικού Συλλόγου το 1920 και σε τέσσερα χρόνια ήταν πρωταθλητής Ελλάδας. Με τον Πανελλήνιο ήταν πρώτος, χρυσός πανελληνιονίκης, το 1920 στα 56 κιλάΛινάρδου, Σκύφτρα, Εθνικός Γυμναστικός Σύλλογος, σελ. 189, στο Πανελλήνιο πρωτάθλημα το 1924 στην κατηγορία υπερελαφρών, το 1925, το 1926 στην κατηγορία ημιβαρέων, το 1927, το 1928 στην κατηγορία υπερελαφρών α΄Λινάρδου, Σκύφτρα, Εθνικός Γυμναστικός Σύλλογος, σελ. 190. 

Το 1922 συμμετείχε στο όπεν της Τουρκίας αφού πρώτα υπερίσχυσε των Ελλήνων αντιπάλων του, έφτασε στον τελικό όπου παρόλο νίκησε στον αγώνα του επί του Τούρκου αντιπάλου του, αποφασίστηκε επανάληψη όπου κι έχασε. Στο συγκεκριμένο τουρνουά συμμετείχε ανελλιπώς έως το 1927 όπου το κατακτούσε συνεχώς επί μία τετραετία.

Το 1929 μετά από αίτημα του αποδεσμεύεται από τον Πανελλήνιο, μόνο στην πάλη στην κολύμβηση παρέμεινε αθλητής του Πανελληνίου, και μεταπηδά στον Εθνικό Γ.Σ. και στο νεοιδρυθέν παλαιστικό του τμήμα, αναφέρεται ιδρυτικό μέλος, σαν παλαιστής κι έπειτα προπονητήςΛινάρδου, Σκύφτρα, Εθνικός Γυμναστικός Σύλλογος, σελ. 178. Με τον Εθνικό στο πανελλήνιο πρωτάθλημα ήταν πρώτος στο πρωτάθλημα Νοτίου Ελλάδος το 1930Λινάρδου, Σκύφτρα, Εθνικός Γυμναστικός Σύλλογος, σελ. 180, πρώτος στο πανελλήνιο το 1931Λινάρδου, Σκύφτρα, Εθνικός Γυμναστικός Σύλλογος, σελ. 179, το 1932 στα υπερελαφρέαΛινάρδου, Σκύφτρα, Εθνικός Γυμναστικός Σύλλογος, σελ. 181. Ήταν πρώτος σε συνάντηση Πανελληνίου-Εθνικού το 1930, στους προβαλκανικούς του 1930 ήταν πρώτος στην Α΄και στην Γ΄κατηγορίαΛινάρδου, Σκύφτρα, Εθνικός Γυμναστικός Σύλλογος, σελ. 182. Στους Πανιώνιους Αγώνες ήταν πρώτος το 1924 και το 1925.

Συμμετείχε στους Ολυμπιακούς αγώνες του 1924 στο Παρίσι όπου αποκλείστηκε στον δεύτερο γύρο των αγώνων, λόγω του ότι δεν πήγε να ζυγιστή από αμέλεια του Ιωάννη Χρυσάφη, αρχηγού της αποστολής. Στους Ολυμπιακούς αγώνες του 1928 στο Άμστερνταμ και στα 56 κιλά αποκλείστηκε στον πρώτο του αγώνα επειδή δεν παρουσιάστηκε πάλι να ζυγιστή από αμέλεια των υπεύθυνων της ελληνικής αποστολής. Στους Ολυμπιακούς αγώνες του 1932 στο Λος Άντζελες ήταν τέταρτος ολυμπιονίκης στην ελευθέρα πάλι, το μετάλλιο κρίθηκε στα σημεία, και πέμπτος στην ελληνορωμαϊκή. Στους Ολυμπιακούς αγώνες του 1936 στο Βερολίνο ταξίδεψε με δικά του έξοδα για να πάρει μέρος στους αγώνες αλλά δεν του επετράπη από την ελληνική αποστολή.

Είχε συμμετάσχει σαν αρχηγός αποστολής πάλης στους Ολυμπιακούς αγώνες του 1948 στο Λονδίνο και Ολυμπιακούς αγώνες του 1960 στη Ρώμη σαν φυσιοθεραπευτής.

Το 1933 ίδρυσε τον σύλλογο πάλης Ένωση Ερασιτεχνών Παλαιστών Αθήνας, μετά τον Β΄παγκόσμιο πόλεμο εργάστηκε στην Εθνική ακαδημία σωματικής αγωγής και το 1961 ίδρυσε το παλαιστικό τμήμα του Μίλων Νέας Σμύρνης, από τα ιδρυτικά μέλη του Άτλαντα Καλλιθέας, από τα ιδρυτικά μέλη και πρώτους αθλητές της πάλης του Ολυμπιακού.

 Καριέρα στις καταδύσεις 
Στις καταδύσεις το 1928 σαν αθλητής του Πανελλήνιου Γυμναστικού Συλλόγου, ήταν πρωταθλητής Ελλάδος σε κατάδυση από 3 μέτρα με τραμπολίνο .

 Παραπομπές 

 Πηγές 
 Πέτρου Λινάρδου, Φάνη Σκύφτρα, 100 χρυσά χρόνια προσφοράς στον αθλητισμό, Εθνικός Γυμναστικός Σύλλογος, Έκδοση Γ. Δετοράκης Α.Ε.Β.Ε., Αθήνα 1995

Κατηγορία:Έλληνες προπονητές πάλης
Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες αθλητές της ελευθέρας πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Παλαιστές Εθνικού ΓΣ
Κατηγορία:Παλαιστές Ολυμπιακού
Κατηγορία:Έλληνες αθλητές των καταδύσεων
Κατηγορία:Κάτοχοι μεταλλίων του Πανελλήνιου Πρωταθλήματος Καταδύσεων
Κατηγορία:Παλαιστές Πανελληνίου